Luettelo Makedonian kuninkaista
Argeadien jälkeiset kuninkaat

|  | Kuningas | Hallitsijasuku | Hallitusaika | Lyhyt kuvaus |
| --- | --- | --- | --- | --- |
|  | Kassandros | Antipatridit | 306–297 eaa. | Kassandros julistautui kuninkaaksi sen jälkeen, kun  Antigonos I ja hänen poikansa Demetrios I julistautuivat kuninkaiksi vuonna 306 eaa. |
|  | Filippos IV | Antipatridit | 297–296 eaa. | Filippos oli Kassandroksen poika. Hän ehti hallita vain neljä kuukautta ennen kuolemaansa. |
|  | Aleksanteri V | Antipatridit | 296–294 eaa. | Aleksanteri oli Kassandroksen poika. Hän hallitsi Antipatros II:n kanssa vuoteen 294 eaa., jolloin hän syrjäytti veljensä. Antipatros palasi kuitenkin valtaan Demetrioksen avustuksella. Aleksanteri pakeni Lysimakhoksen luokse, mutta tämä antoi murhata hänet. |
|  | Antipatros II | Antipatridit | 296–294 eaa. | Antipatros oli Kassandroksen poika. Hän hallitsi Aleksanteri V:n kanssa vuoteen 294 eaa., jolloin hänet syrjäytettiin. Antipatros palasi valtaan Demetrioksen avustuksella, mutta Demetrios antoi murhata hänet ja otti vallan itselleen. |
|  | Demetrios I | Antigonidit | 294–288 eaa. | Demetrioksesta tuli Makedonian kuningas hänen murhattuaan Antipatros II:n. Pyrrhos ajoi kuitenkin hänet Makedoniasta vuonna 288 eaa. |
|  | Lysimakhos |  | 288–281 eaa. | Lysimakhos ja Epeiroksen kuningas Pyrrhos hyökkäsivät Makedoniaan vuonna 288 eaa. ja ajoivat pois Demetrioksen. Lysimakhos ja Pyrrhos jakoivat Makedonian keskenään. |
|  | Pyrrhos |  | 288–285 eaa. | Myös Epeiroksen kuningas 297–272 eaa. Pyrrhos valtasi Lysimakhoksen kanssa Makedonian vuonna 288 eaa. Lysimakhos ja Pyrrhos jakoivat Makedonian keskenään. |
|  | Ptolemaios II Keraunos | Ptolemidit | 281–279 eaa. | Egyptin kuninkaan Ptolemaios I:n poika. Pian Ptolemaioksen päästyä valtaan keltit hyökkäsivät Makedoniaan ja kukistivat makedonialaiset taistelussa, jossa myös Ptolemaios kaatui. |
|  | Meleagros | Ptolemidit | 279 eaa. | Meleagros oli Ptolemaios Keraunoksen veli, ja hänet valittiin kuninkaaksi veljensä kaaduttua taistelussa. Meleagros hallitsi vain pari kuukautta. |
|  | Antipatros Etesias | Antipatridit | 279 eaa. | Kassandroksen veljen Filippoksen poika Antipatros hallitsi vain 45 päivän ajan sen jälkeen, kun Meleagros syrjäytettiin. |
|  | Sosthenes |  | strategos 279–277 eaa. | Sosthenes valittiin kuninkaaksi sen jälkeen, kun hän oli kukistanut keltit taistelussa. Hän ei kuitenkaan suostunut käyttämään kuninkaan arvonimeä. Hänen ansiostaan Makedonia ei vajonnut täydelliseen sekasortoon kelttien hyökkäyksen aikana. Sosthenes hallitsi kaksi vuotta, kunnes kuoli. |
|  | Antigonos II Gonatas | Antigonidit | 277–274 eaa. | Antigonos oli Demetrios I:n poika. Kukistettuaan keltit Antigonos valtasi Makedonian. Monet makedonialaiset luopuivat kuitenkin Antigonoksesta, kun Pyrrhos hyökkäsi Makedoniaan vuonna 274 eaa. |
|  | Pyrrhos |  | toinen kerta  274–272 eaa. | Vuonna 274 eaa. Pyrrhos hyökkäsi Makedoniaan ja kukisti Antigonoksen. Antigonos pääsi palaamaan Makedoniaan vuonna 272 eaa., ja pian tämän jälkeen Pyrrhos kuoli sotaretkellä Peloponnesoksella. |
|  | Antigonos II Gonatas | Antigonidit | toinen kerta 272–239 eaa. | Antigonos palasi valtaan vuonna 272 eaa. Antigonos kuoli vuonna 239 eaa. ja jätti valtakuntansa pojalleen Demetriokselle. |
|  | Demetrios II | Antigonidit | 239–229 eaa. | Demetrios II oli Antigonos II:n poika. Hän kuoli yllättäen vuonna 229 eaa. |
|  | Antigonos III | Antigonidit | 229–221 eaa. | Demetrios II:n kuoleman jälkeen hänen leskensä Fthia meni naimisiin Antigonos Dosonin kanssa. Antigonos toimi aluksi Demetrios II:n nuoren pojan Filippos V:n holhoojana ja sijaishallitsijana. |
|  | Filippos V | Antigonidit | 221–179 eaa. | Antigonos III:n kuollessa vuonna 221 eaa. Filippos V oli 17-vuotias. Filippoksen aikana Makedonian valta kasvoi valtavasti. Filippoksen kuoltua hänen pojastaan Perseuksesta tuli kuningas. |
|  | Perseus | Antigonidit | 179–168 eaa. | Perseuksen hallituskaudella Rooman valtakunta kukisti Makedonian lopullisesti vuonna 168 eaa. käydyssä Pydnan taistelussa, mikä merkitsi Makedonian kuningaskunnan loppua. |
|  | Andriskos | Antigonidit | 149–148 eaa. | Andriskos julisti itsensä Makedonian kuninkaaksi ja sai valtaansa Rooman valtaaman Makedonian vuonna 149 eaa. Hän kukisti yhden roomalaisen armeijan, mutta Q. Caecilius Metellus kukisti hänet vuonna 148 eaa. |